Avengers: Doomsday

**Avengers: Doomsday** on vuonna 2026 ensi-iltansa saava yhdysvaltalainen supersankarielokuva, joka perustuu Marvel Comicsin luomaan Kostajat-supersankariryhmään. Elokuvan tuottavat sekä Marvel Studios että AGBO. Sen on tarkoitus olla viides *Avengers*-elokuva, jatko-osa vuoden 2019 elokuvalle **', [[Marvel Cinematic Universe]]n (MCU) [[Luettelo Marvel Cinematic Universen elokuvista|39. elokuva]] sekä [[Marvel Cinematic Universe: Kuudes vaihe|kuudennen vaiheen]] kolmas elokuva. Elokuvan ohjaavat [[Anthony ja Joe Russo]], sekä käsikirjoittivat [[Michael Waldron]] ja [[Christopher Markus ja Stephen McFeely|Stephen McFeely]]. Keskeisissä rooleissa ovat [[Chris Hemsworth]], [[Vanessa Kirby]], [[Anthony Mackie]], [[Sebastian Stan]], [[Letitia Wright]], [[Paul Rudd]], [[Wyatt Russell]], [[Tenoch Huerta|Tenoch Huerta Mejía]], [[Ebon Moss-Bachrach]], [[Simu Liu]], [[Florence Pugh]], [[Kelsey Grammer]], [[Lewis Pullman]], [[Danny Ramirez]], [[Joseph Quinn]], [[David Harbour]], [[Winston Duke]], [[Hannah John-Kamen]], [[Tom Hiddleston]], [[Patrick Stewart]], [[Ian McKellen]], [[Alan Cumming]], [[Rebecca Romijn]], [[James Marsden]], [[Channing Tatum]], [[Pedro Pascal]], [[Robert Downey Jr.]] ja [[Chris Evans]].

Marvel Studios julkisti alun perin vuoden 2022 [[San Diego Comic-Con International]]issa, että MCU:n kuudes vaihe ja ”Multiversumi-saaga” tulisivat päättymään elokuviin ''Avengers: The Kang Dynasty'' ja **'. Destin Daniel Cretton palkattiin ohjaamaan *The Kang Dynasty*, ja Jonathan Majorsin oli alun perin tarkoitus palata aiemmista MCU-medioista näyttelemään Victor Timelyn / Kang Valloittajan variantteja. Jeff Loveness liittyi saman vuoden syyskuun aikana projektiin käsikirjoittajaksi. Marraskuussa 2023, Cretton kuitenkin erosi projektista, Waldron korvasi Lovenessin käsikirjoittajana, ja Marvel harkitsi luopuvansa Kangin tarinan jatkamisesta, osittain Majorsiin kohdistuneiden oikeussyytteiden vuoksi. Lopulta Majors erotettiin roolistaan seuraavan kuukauden aikana. Vuoden 2024 San Diego Comic-Conissa, edelliset kaksi *Avengers*-elokuvaa ohjanneet Russon veljekset tuotiin lopulta takaisin uusien *Avengers*-elokuvien ohjaajiksi ja McFeely takaisin käsikirjoittajaksi. Samalla Downey valittiin näyttelemään elokuvien ja saagan uutta pääroistoa: Victor von Doomia / Tohtori Doomia, ja *The Kang Dynasty* uudelleennimettiin *Doomsdayksi*. Kuvaukset alkoivat Pinewood Studiosin tiloissa, Englannissa, huhtikuussa 2025, suuren määrän aiemmista MCU-elokuvista sekä 20th Century Foxin ''X-Men'' -elokuvasarjasta palatessa rooleihinsa. Elokuvaa kuvattiin Englannin lisäksi myös Bahrainissa, ja kuvaukset saatiin päätökseen syyskuussa 2025.

*Avengers: Doomsday* tulee saamaan ensi-iltansa Suomessa 16. joulukuuta 2026 ja Yhdysvalloissa 18. joulukuuta 2026. Jatko-osa, *Avengers: Secret Wars*, saa ensi-iltansa 17. joulukuuta 2027.

## Juoni
Pyhästä aikajanasta tulevien Sankarillisten Kostajien, Uusien Kostajien ja wakandalaisten, sekä vaihtoehtoisista universumeista tulevien Ihmenelosten ja Ryhmä-X:n, on pysäytettävä sekä tiedettä että magiaa hallitseva Tohtori Doom, suojellakseen koko multiversumia tämän aiheuttamalta kriisiltä.

## Näyttelijät

## Tuotanto
:*Lisätietoa: *
Ohjattuaan *in* (2018) ja *n* (2019) Anthony ja Joe Russo kertoivat olevansa kiinnostuneita ohjaamaan *Salatut sodat* -elokuvan, joka perustuisi sekä Jim Shooterin käsikirjoittamaan sarjakuvatarinaan vuosilta 1984–1985 että Jonathan Hickmanin käsikirjoittamaan sarjakuvatarinaan vuosilta 2015–2016. Molemmissa näistä tarinoista Marvelin sankarit päätyvät yhdessä multiversumin tuhoutuneista maailmoista syntyneelle planeetalle nimeltä Taistelumaailma. *Infinity Warin* ja *Endgamen* käsikirjoittajat Christopher Markus ja Stephen McFeely puolestaan sanoivat, että käsikirjoittaisivat elokuvan vain, jos Russon veljekset ohjaisivat sen. Marvel Studiosin johtaja Kevin Feige paljasti vuoden 2022 San Diego Comic-Con Internationalissa, että elokuvat *Avengers: The Kang Dynasty* ja **' saisivat ensi-iltansa 2. toukokuuta 2025 ja 7. marraskuuta 2025. Niiden oli tarkoitus toimia loppuhuipentumana sekä MCU:n [[Marvel Cinematic Universe: Kuudes vaihe|kuudennelle vaiheelle]] että ”Multiversumi-saagalle”, johon kuuluivat kuudennen vaiheen lisäksi myös [[Marvel Cinematic Universe: Neljäs vaihe|neljäs]] ja [[Marvel Cinematic Universe: Viides vaihe|viides]] vaihe. ''The Kang Dynastyn'' inspiraationa toimi ”[[Kang Dynastia]]”, [[Kurt Busiek]]in vuosina 2001–2002 kirjoittama sarjakuvatarina, jossa Kang Valloittaja matkusti ajasta toiseen orjuuttaakseen ihmiskunnan. [[Jonathan Majors]] valittiin Kangin ja hänen varianttiensa näyttelijäksi useisiin neljännen vaiheen projekteihin. Hänen vahvistettiin myös näyttelevän hahmoa ''Avengers''-elokuvissa. [[Destin Daniel Cretton]] palkattiin ohjaamaan ''The Kang Dynasty'', ja [[Jeff Loveness]] palkattiin käsikirjoittamaan se. [[Michael Waldron]] puolestaan palkattiin käsikirjoittamaan ''Secret Wars''.

Majors pidätettiin maaliskuussa 2023, kun häntä syytettiin pahoinpitelystä. Heräsi epävarmuutta siitä, miten studio aikoi käsitellä asiaa. Loveness erosi projektista jo ennen [[Hollywoodin käsikirjoittajien lakko 2023|Hollywoodin käsikirjoittajien lakkoa 2023]]. Tämän raportoitiin johtuneen siitä, että hänellä oli liian suuri rooli Kangin tarinassa, ja koska Marvel aikoisi siirtää tarinan keskiön pois kyseisestä hahmosta. Kesäkuussa 2023 ''The Kang Dynastyn'' ja ''Secret Warsin'' uusiksi ensi-iltapäivämääriksi asetettiin 1. toukokuuta 2026 ja 7. toukokuuta 2027, koska käsikirjoitukset eivät olleet ehtineet valmistua ennen lakkoa. Cretton erosi marraskuussa ''The Kang Dynastyn'' ohjaajan paikalta, osittain projektin viivästymisen vuoksi, ja Waldron palkattiin tekemään elokuvalle uusi käsikirjoitus. Joulukuussa Disney ja Marvel Studios antoivat Majorsille lopulta potkut, kun hänet oli todettu syylliseksi häirintään sekä kolmannen asteen pahoinpitelyyn. Studio alkoi sen sisäisesti kutsua ''The Kang Dynastyä'' vain ''Avengers 5'':ksi. Helmikuussa 2024 sekä ''Avengers 5'' että ''Secret Wars'' kirjoitettiin Majorsin potkujen vuoksi uudelleen niin, että Kangin rooli olisi joko mahdollisimman pieni tai se tultaisiin kokonaan poistamaan elokuvista.

Kun [[Shawn Levy]] sai valmiiksi työnsä Marvel Studiosin elokuvan ''[[Deadpool & Wolverine]]'' (2024) parissa, häntä pyydettiin maaliskuussa 2024 ''Avengers 5'':n ohjaajaksi. Hän kuitenkin kieltäytyi muita projekteja koskevan aikataulunsa vuoksi. Toukokuun alussa Marvel Studios oli pyytänyt [[Robert Downey Jr.]]:ia — joka näytteli [[Rautamies|Tony Starkia / Rautamiestä]] ”Ikuisuus-saagassa”, johon kuuluivat MCU:n [[Marvel Cinematic Universe: Ensimmäinen vaihe|ensimmäinen]], [[Marvel Cinematic Universe: Toinen vaihe|toinen]] ja [[Marvel Cinematic Universe: Kolmas vaihe|kolmas vaihe]] — palaamaan MCU:hun, näyttelemään tällä kertaa aivan uutta hahmoa: [[Tohtori Doom|Victor von Doomia / Tohtori Doomia]]. Downey sanoi palaavansa vain, jos Russon veljekset palaisivat ohjaajiksi. Kun McFeely oli lopulta esitellyt oman ideansa elokuvien tarinasta, Russot osallistuivat heinäkuun aikana alustaviin keskusteluihin sekä ''Avengers 5'':n että ''Secret Warsin'' ohjaamisesta. Vuoden 2024 San Diego Comic-Conissa Russon veljesten vahvistettiin palaavan kahden seuraavan ''Avengers''-elokuvan ohjaajaksi. Ohjaajat paljastivat myös, että ''Avengers 5'':n uusi virallinen nimi oli ''Avengers: Doomsday'', ja he vahvistivat Downeyn näyttelevän Doomia molemmissa elokuvissa. Russot myös tuottaisivat sekä ''Doomsdayn'' että ''Secret Warsin'' tuotantoyhtiönsä [[AGBO]]:n kautta, ja McFeely liittyi molempien elokuvien käsikirjoittajaksi, työskennellen yhdessä Waldronin kanssa. Maaliskuun 2025 lopulla Marvel paljasti Downeyn ohella virallisesti 26 elokuvan muista näyttelijöistä. Monet näyttelijöistä uusivat roolinsa aiemmista MCU-medioista, ja loput puolestaan uusivat roolinsa [[X-Men (elokuvasarja)|''X-Men''-elokuvasarjasta]]. Downey, Marvel Studios ja Feige vihjailivat, että lisää näyttelijöitä tultaisiin paljastamaan myöhemmin. Feigen mukaan ''Doomsday'' keskittyisi [[Kostajat|Kostajien]], [[wakanda]]laisten, [[Ihmeneloset|Ihmenelosten]], [[Ukonnuolet|Ukonnuolten]] (joista tuli elokuvassa ''[[Thunderbolts*]]'' (2025) hallituksen tukemat [[Uudet Kostajat]]) sekä ”alkuperäisen” [[Ryhmä-X]]:n taisteluun Doomia vastaan. [[Chris Evans]]in paljastettiin joulukuussa palaavan näyttelemään [[Kapteeni Amerikka|Steve Rogersia]], Russojen kutsuessa tätä ”hahmoksi, joka muutti elämämme", ja kommentoidessa kuinka ”tarkoitus oli koko ajan palata takaisin” hänen tarinaansa. He lisäsivät myöhemmin, etteivät voineet kuvitella kertovansa tätä tarinaa ilman Rogersia merkittävässä roolissa niin kuin heidän aiemmissa MCU-elokuvissaan.

Gavin Bocquet toimi ''Doomsdayn'' tuotantosuunnittelijana ja [[Newton Thomas Sigel]] elokuvan kuvaajana, molempien työskenneltyä aiemmin Russon veljesten kanssa televisiosarjan ''[[Citadel (televisiosarja)|Citadel]]'' (2023–) toisen tuotantokauden parissa. [[Judianna Makovsky]] palasi aiemmista MCU-elokuvista pukusuunnittelijaksi. Russon veljekset ilmoittivat, että ''Doomsday'' ja ''Secret Wars'' tultaisiin molemmat tuottamaan yhdessä, kuten ''Infinity War'' ja ''Endgame'', mutta ettei elokuvia kuvattaisi niiden tavoin aivan peräkkäin. ''Doomsdayn'' kuvaukset alkoivat huhtikuun lopulla. [[Pinewood Studios]]in tiloissa [[Buckinghamshire]]ssa, Englannissa. Toukokuussa 2025 Disney siirsi elokuvan ensi-illan päivämäärälle 18. joulukuuta 2026, jotta elokuvat saisivat enemmän aikaa valmistua. Elokuvalle kuvattiin maisemaotoksia [[Bahrain]]issa kuun lopulla, ja niitä kuvattiin myös [[Windsor Great Park]]issa kesä-elokuun aikana. Kuvaukset päättyivät 19. syyskuuta 2025. MCU-elokuvia aiemminkin leikannut [[Jeffrey Ford]] leikkaa myös ''Doomsdayn''. ''The Hollywood Reporterin'' mukaan ''Doomsdayn'' jälkituotantoprosessiin odotetaan sisältyvän huomattava määrä lisäkuvauksia, jotka tultaisiin aloittamaan vuoden 2026 alkupuolella.

== Musiikki ==
Huhtikuussa 2024, [[Alan Silvestri]] vihjaili tulevansa toimimaan ainakin yhdessä MCU-elokuvassa säveltäjänä, sävellettyään jo aiemmin ''The Avengersin'', ''Infinity Warin'' ja ''Endgamen'' musiikit. Myöhemmin, heinäkuussa, vahvistettiin, että hän palaisi sekä ''Doomsdayn'' että ''Secret Warsin'' säveltäjäksi.

== Markkinointi ==
Sekä lisänimi ''Doomsday'', Russon veljesten paluu, että Downeyn valinta Tohtori Doomin rooliin paljastettiin Marvel Studiosin paneelissa vuoden 2024 San Diego Comic-Con Internationalissa. Paljastuksen aikana useita ihmisiä astui näyttämölle pukeutuneina Doomiksi, mukaan Downey, joka otti oman naamionsa pois kasvoiltaan roolivalintansa paljastamiseksi. ''[[IGN]]'':n Kat Bailey kuvaili roolivalintaa yhdeksi ”Marvelin historian dramaattisimmista paljastuksista”, ja raportoi sen saaneen faneilta sekalaisen vastaanoton, joidenkin ollessa iloisia Downeyn paluusta ja toisten pitäessä sitä epätoivoisena siirtona joidenkin MCU:n viimeaikaisten projektien huonon vastaanoton jälkeen. Myös muilla kommentoijilla oli ristiriitaisia reaktioita Downeyn roolivalintaan, kuten ''[[Collider]]in'' Collier Jenningsillä, joka kritisoi sitä, ettei hahmolle valittu [[Romanit|romanitaustaista]] näyttelijää, vaikka hahmo oli sarjakuvissa romanitaustainen.

Elokuvan päänäyttelijät paljastettiin 26. maaliskuuta 2025, viisi tuntia kestäneessä live-lähetyksessä Marvelin  [[Instagram]]- ja [[YouTube]]-tileillä, jossa näytettiin rivissä useita ohjaajan tuolia, joista jokaisen selkänojassa luki yhden näyttelijän nimi. Uusi tuoli paljastettiin aina joka 12 minuutin välein, ja jokaisen paljastuksen kohdalla soi musiikki, joka oli tuttu sellaisesta Marvel-projektista, jossa näyttelijä tai hahmo oli aiemmin esiintynyt. Lähetys päättyi, kun Downey itse esiintyi lähetyksessä oman tuolinsa kanssa ja taustalla soi muunneltu versio Silvestrin säveltämästä Kostajat-teemamusiikista. Lähetyksellä oli yli 100 000 samanaikaista katsojaa YouTubessa, ja yleisön määrä kasvoi tunti tunnilta. Siitä tuli YouTuben toiseksi trendikkäin video 275 miljoonalla katselukerralla 24 ensimmäisen tunnin aikana, mikä ylitti jopa Marvelin elokuvien maailmanensi-iltatapahtumien [[Punainen matto|punaisten mattojen]] lähetysten katselukertojen määrät. Lähetys keräsi sosiaalisessa mediassa yli 3,1 miljoonaa mainintaa, mikä on viisi kertaa enemmän kuin ''Deadpool & Wolverinen'' ensimmäisen trailerin kohdalla. Lähetys kattoi 55 erilaista trendikästä termiä [[X (sosiaalinen media)|X:ssä (entisessä Twitterissä)]], ja hashtag ”AvengersDoomsday” oli niistä suosituin yli seitsemän tunnin ajan. Kunkin näyttelijän julkistuksesta syntyi lukuisia erilaisia [[Internetilmiö|internetmeemejä]]. ''Deadline Hollywoodin'' Anthony D’Alessandro kuvaili lähetystä ”popkulttuurelliseksi tapahtumaksi”. ''Varietyn'' Jordan Moreau ja Brent Lang pitivät lähetystä ”hidastempoisena” ja samanlaisena kuin [[Game of Thrones (7. tuotantokausi)|''Game of Thronesin'' seitsemännen tuotantokauden]] ensiesityspäivän paljastusta vuonna 2017, jolloin suuri jääkuutio suli vähitellen, paljastaen päivämäärän. Molempia oli aikoinaan kritoisoitu ”hidastempoisuudestaan”. ''Polygonin'' Austen Goslinia arvelutti, kun suuri määrä näyttelijöitä paljastettiin, kuvaillen lähetystä ”ahdistavan hitaaksi [mutta] myös erittäin hauskaksi”. Hän nautti lähetyksen tarkistamisesta jokaisen uuden paljastuksen kohdalla sekä niiden saamien reaktioiden katsomisesta. ''Gizmodon'' James Whitbrook sanoi lähetyksen katsojalukujen ”puhuvan studion kyvyn puolesta säilyttää otteensa siihen mitä populaarikulttuurissa on ollut yli 20 vuoden ajan”.

Russon veljekset ja [[Muurahaismies (Scott Lang)|Scott Langin / Muurahaismiehen]] näyttelijä [[Paul Rudd]] näyttivät videomateriaalia elokuvasta [[D23 (Disney)#Destination D23 2025: A Journey Around The Worlds of Disney|Destination D23]] -tapahtumassa elokuun 2025 lopulla. Lisäksi, seuraavan kuukauden aikana, Disneyn Merchandise Expossa, [[Kiina]]ssa, näytettiin konseptitaidetta Doomista. Näyttelyyn kuului myös Doomiin keskittyvä valoshow, jossa esiintyivät myös Kostajien, Ihmenelosten ja Ryhmä-X:n logot, sekä asetelma, joka perustui kohtaukseen vuoden 2015 ''Salatut sodat'' -sarjakuvasta, jossa Doom repii luurangon irti [[Thanos|Thanoksen]] ruumiista. Joulukuun alussa, ''Doomsday'' oli osa Disneyn esittelyä Giornate Di Cinema Sorrentossa, Italiassa, korostaen siihen mennessä virallisesti paljastettuja näyttelijöitä ja näiden rooleja. Näyttelijät ja hahmot jaettiin ryhmiensä mukaan: Ihmeneloset; Ryhmä-X; Uudet Kostajat; [[Haukka (sarjakuvahahmo)|Sam Wilsonin / Kapteeni Amerikan]] ”Sankarilliset Kostajat”, joihin lueteltiin Wilsonin lisäksi [[Thor (sarjakuvahahmo)|Thor]], [[Shang-Chi|Xu Shang-Chi]], [[Haukka (sarjakuvahahmo)#Joaquin Torres|Joaquín Torres / Haukka]], Muurahaismies ja [[Loki (sarjakuvahahmo)|Loki]]; sekä ”wakandalaiset soturit”, joihin lueteltiin [[Shuri|Shuri / Musta Pantteri]], [[Apinamies|M’Baku]] ja [[Namor]].

Russon veljekset julkaisivat 18. joulukuuta 2025 teaser-trailerin, jossa oli 12 kuukauden lähtölaskenta kohti elokuvan ensi-iltaa. ''Doomsdaystä'' näytettiin viikottain neljä erilaista teaser-trailereita ''in'' neljän ensimmäisen viikon teatteriesitysten aikana, 19. joulukuuta alkaen. Ensimmäinen teaser vahvisti Evansin paluun Rogersin rooliin, ja näytti Rogersin pitämässä sylissään vastasyntynyttä lastaan. Toinen teaser keskittyi Thoriin, joka rukoili edesmennyttä isäänsä [[Odin (sarjakuvahahmo)|Odinia]] sen puolesta, että voisi tulevan taistelun jälkeen palata turvallisesti adoptiotyttärensä luokse. Kolmas teaser keskittyi Ryhmä-X:ään, ja siinä esiintyivät [[Professori X|Charles Xavier / Professori X]], [[Magneto|Erk Lehnsherr / Magneto]], [[Kyklooppi (sarjakuvahahmo)|Scott Summers / Kyklooppi]] sekä [[X-Kartano|Xavierin Lahjakkaiden Nuorten Koulun]] rauniot. Neljäs teaser keskittyi wakandalaisiin ja Ihmenelosiin, näyttäen Shurin ja M’Bakun tapaamisen [[Möykky|Ben Grimmin / Möykyn]] kanssa. Internet-julkaisunsa teaserit saivat 23. joulukuuta, 30. joulukuuta, 6. tammikuuta, ja 13. tammikuuta. Kaikkien näiden teasereiden oli huomautettu olevan sävyltään ”vakavia ja synkkiä”, ja keskittyvän lapsiin, samalla tavalla kuin ''The Fantastic Four: First Stepsin'' lopputekstien välissä näytetty kohtaus keskittyi [[Franklin Richards]]iin. Jokaisen teaserin esiintyi ''Doomsday''-teemainen Kostajien ”A”-logo ja lähtölaskentakello. ''IGN'':n Jesse Schedeen piti siitä, että Thorin hahmon vakavampi puoli oli palannut sen jälkeen, kun Thor oli esitetty komediallisempana hahmona [[Taika Waititi]]in ohjaamissa elokuvissa **' (2017) ja ** (2022). *Gizmodon* James Whitbrook puolestaan nautti siitä, että näki Ihmenelosten ensimmäistä kertaa kohtaavan Pyhän aikajanan MCU-hahmoja, mukaan lukien niitä, jotka joko tekivät aikoinaan ensiesiintymisensä alkuperäisissä *Ihmeneloset*-sarjakuvissa tai sitten olivat vain vahvasti niihin. Kommentoijat kuitenkin huomauttivat, ettei Doom ollut esiintynyt yhdessäkään teasereistä. *[[ComicBook.com]]in* Marco Vito Oddo piti sitä fiksuna siirtona, joka herättäisi odotuksia hahmoa kohtaan. Hän uskoi, että Doom tultaisiin paljastamaan vasta kokopitkässä maailmanlaajuiselle yleisölle suunnatussa trailerissa.

Kaikki neljä teaseriä olivat vuotaneet internetiin jo etukäteen. *[[Gizmodo]]n* Germain Lussier oli kuitenkin pettynyt siihen miten elokuvien teaserit oli julkaistu, uskoen Marvelin mokanneen niiden kohdalla pahasti internet-vuotojen vuoksi. Hän ei ollut tyytyväinen alkuperäiseen lähtölaskentateaseriin, joka oli julkaistu pian sen jälkeen, kun Rogersin teaser oli jo vuotanut, ja että vuotaminen oli heikentänyt studion toiveita herättää ”suurta, jännittävää reaktiota fanien keskuudessa” vahvistamalla Evansin paluun. Hän myös lisäsi, etteivät Marvel-fanit ole tottuneet merkittävien uutisten vahvistumiseen todeksi piratismin kautta. *The Hollywood Reporter* kuvaili teasereiden julkaisutapaa hyvin ”ainutlaatuiseksi”, uskoen sen olevan Marvelin pyrkimys saada uskolliset Marvel-fanit elokuvateattereihin katsomaan *Fire and Ash* useammin kuin kerran. */Filmin* Jeremy Mathai piti teasereiden julkaisutapaa myös ainutlaatuisena, ja sanoi sen todella herättäneen keskustelua internetissä, mutta osa ihmisistä ei ollut innoissaan siitä kuinka elokuvaa markkinoitiin ”mielialallisilla” teasereillä. Ryhmä-X:n teaserin julkaisun jälkeen, *ComicBook.comin* Agar kuvaili sitä siihen mennessä parhaaksi ja sanoi tunteensa teasereissä eskalaatiota, näyttäen ensin Rogersin rauhassa, sitten Thorin valmistautumassa taisteluun, ja lopulta raivoissaan olevan Kykloopin ”ampumassa optisen säteensä taivaalle”. *[[Nerdist]]in* Kyle Anderson uskoi myös, että jokainen teaser oli edellistä laadukkaampi ja jännittävämpi, ja */Filmin* Sandy Schaefer, joka oli myös */Filmistä*, sanoi Wakandan teaserin kohdalla Marvelin säästäneen ”parhaan viimeiseksi”. Whitbrookin mielestä neljäs teaset oli ”hillitympi” kuin kolme edellistä, jotka olivat keskittyneet ”tuttuihin kovaotteisiin pelaajiin”. Schedeen uskoi vanhoihin päänäyttelijöihin keskittymisen *Endgamen* jälkeen esiteltyjen uusien hahmojen sijaan vihjailevan Marvelin yrittävän herättää uutta kiinnostusta sellaisten fanien keskuudessa, ”jotka olivat lopettaneet MCU:n seuraamisen Evansin ja Downeyn lähtöjen jälkeen”.

Kaikki neljä teaseriä olivat kollektiivisesti keränneet yli 1,02 miljardia katselukertaa kolmanteen päivään mennessä siitä, kun neljäs teaser julkaistiin. Couchin mielestä tämä oli ”valtava summa”, kun otti huomioon, etteivät ne olleet sidoksissa mainoslähetyksiin. Yhdessä teasereillä oli enemmän katslu kertoja kuin yhdelläkään yksittäisellä Marvel-trailerilla Instagramissa (505 miljoonaa) tai TikTokissa (103 miljoonaa), ja jokaisella teaserillä oli keskimäärin 188 prosenttia enemmän ”sosiaalista volyymiä” kuin useimmilla Marvel-trailereilla, and teasereiden julkaisu oli luonut 16 erillistä trendikästä termiä X:ään. Couch sanoi Marvelin olleen tietoinen siitä, että teaserit vuotaisivat silloin, kun ne esitettäisiin teattereissa, ja että studio näki teasereiden julkaisutavan sekä yhteistyön teattereiden kanssa ympäri maailmaa jatkuvuutena elokuvan näyttelijät paljastaneelle live-lähetykselle. Couch uskoi myös katsojalukujen perusteella, ettei teasereiden vuotaminen vaikuttanut ollenkaan fanien innokuuteen, ja sanoi ”kokeilun suuresti kannattaneen”. Russon veljekset sanoivat kunkin teaserin antaneen narratiivistä informaatiosta, kuvaillen niitä enemmän ”tarinoiksi” ja ”johtolangoiksi” kuin teasereiksi tai trailereiksi, vaan ”tarinoita” ja ”johtolankoja”. Vaikka Lussie olikin kommentoinut teasereiden julkaisutapaa tai Russojen ”kryptisiä” kommentteja negatiivisella tavalla, hän tunnusti niiden toimivan, sillä ihmiset puhuivat elokuvasta jo 11 kuukautta ennen sen ensi-iltaa. Useat kommentoijat spekuloivat, että aikoiko Marvel käyttää samaa markkinointitapaa kuin aiempien elokuviensa kohdalla, eli käyttää lähinnä teasereitä varten kuvattua kuvamateriaalia, tai muokata videomateriaalia piilottamaan tietyt hahmot tai yksityiskohdat. Anderson uskoi Wakandan teaserin olleen ainoa, joka sisälsi varsinaisia kohtauksia itse elokuvasta. Marvelin YouTube-tili aloitti samaan aikaan kyseisen teaserin internet-julkaisun yhteydessä live-lähetyksen, joka näytti kellon laskemassa aikaa elokuvan ensi-iltaan. Lähetystä verrattiin paljon elokuvan näyttelijäkaartin paljastuslähetykseen, useiden kommentoijen spekuloidessa, että tulisiko elokuvasta paljastumaan uutta tietoa tämänkin lähetyksen aikana. Lussierin mielestä lähtölaskentalähetys oli kuitenkin tarpeeton, sillä se oli jo näytetty jokaisen teaserin lopussa.

## Julkaisu
*Avengers: Doomsday* tulee saamaan ensi-iltansa Yhdysvalloissa 18. joulukuuta 2026. Elokuvan oli alun perin tarkoitus saada ensi-iltansa 2. toukokuuta 2025, mutta ensi-ilta siirtyi Hollywoodin käsikirjoittajien lakon 2023 johdosta päivämäärälle 1. toukokuuta 2026. Elokuvan ensi-ilta siirrettiin tämän jälkeen vielä eteenpäin joulukuulle 2026, jotta elokuva saisi enemmän aikaa valmistua.

## Jatko-osa

Jatko-osa, *Avengers: Secret Wars*, tulee saamaan ensi-iltansa 17. joulukuuta 2027. *Doomsdayn* tavoin sekin tulee olemaan Waldronin ja McFeelyn käsikirjoittama sekä Russon veljesten ohjaama. Elokuva tulee myös olemaan sekä MCU:n kuudennen vaiheen että Multiversumi-saagan viimeinen elokuva.

## Lähteet

## Aiheesta muualla
*